**Marcus Thuram** (\* 6. august 1997, Parma, Taliansko) je francúzsky profesionálny futbalista, ktorý hráva na pozícii útočníka v nemeckom klube Borussia Mönchengladbach. Je synom bývalého francúzskeho reprezentanta Liliana Thurama.

Klubová kariéra
---------------

### Sochaux

Thuram začal svoju kariéru v Sochaux kde hrával aj za akadémiu. V klube debutoval v Ligue 2 20. marca 2015 v zápase proti Châteauroux.

### Guingamp

Dňa 5. júla 2017 sa Thuram pripojil k tímu Guingamp v Ligue 1 za nezverejnený poplatok. V prvej sezóne za klub odohral 34 zápasov vo všetkých súťažiach v ktorých strelil 3 góly (z toho 2 v lige).

### Borussia Mönchengladbach

Dňa 22. júla 2019 Thuram prestúpil do nemeckého klubu Borussia Mönchengladbach za 12 miliónov eur. S klubom podpísal zmluvu na štyri roky. Thuram debutoval za *Gladbach* 9. augusta v prvom kole DFB-Pokal proti SV Sandhausen v ktorom skóroval. Svoj prvý gól v Bundeslige zaznamenal 22. septembra pri víťazstve 2:1 nad Fortuna Düsseldorf v ktorom strelil oba góly. V prvej sezóne v Nemecku odohral 39 zápasov v ktorých strelil 14 gólov, z toho 11 v Bundeslige.

27. októbra 2020 strelil Thuram dva góly do siete Realu Madrid v skupinovej fáze Ligy majstrov UEFA 2020/21. 19. decembra bol Thuram vylúčený za napľutie do tváre súpera Stefana Poscha, v zápase ktorý jeho tím prehral 1:2 s Hoffenheimom. Thuram dostal stopku na šesť zápasov a pokutu vo výške 40 000 eur.

V sezóne 2022/23 strelil Thuram 13 gólov v 30 ligových zápasoch. S tímom sa však po sezóne rozlúči, keďže odmietol predĺženie zmluvy.

Medzinárodná kariéra
--------------------

Thuram bol členom francúzskej reprezentácie do 19 rokov, ktorá vyhrala v roku 2016 Majstrovstvá Európy vo futbale hráčov do 19 rokov.

V seniorskej reprezentácii debutoval 11. novembra 2020 v priateľskom zápase proti Fínsku pri prehre 0:2.

Bol povolaný do kádra Francúzska na Majstrovstvá Európy vo futbale 2020, ktoré sa hrali v lete 2021.

14. novembra 2022 dostal Thuram pozvánku na Majstrovstvá sveta vo futbale 2022. Vo finále proti Argentíne nastúpil v zápase spolu s Randalom Kolo Muanim namiesto Ousmanna Dembeleho a Oliviera Girouda. Thuram asistoval pri vyrovnávajúcom góle Mbappého na 2:2. Francúzsko nakoniec vo finále prehralo s Argentínou po penaltovom rozstrele.

Štatistiky
----------

### Klubové

*K 28. júnu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Sochaux II | 2013/14 | CFA | 4 | 0 | ― | ― | — | 4 | 0 |
| 2014/15 | 19 | 3 | ― | ― | — | 19 | 0 |
| 2015/16 | 9 | 0 | ― | ― | — | 9 | 1 |
| 2016/17 | 6 | 3 | — | ― | ― | 6 | 3 |
| Sochaux | 2014/15 | Ligue 2 | 1 | 0 | — | — | — | 1 | 0 |
| 2015/16 | 15 | 0 | 3 | 0 | 1 | 0 | — | 19 | 0 |
| 2016/17 | 21 | 1 | — | 2 | 0 | — | 23 | 1 |
| Celkom | 37 | 1 | 3 | 0 | 3 | 0 | — | 43 | 1 |
| Guingamp | 2017/18 | Ligue 1 | 32 | 3 | 2 | 1 | — | — | 34 | 4 |
| 2018/19 | 32 | 9 | 3 | 2 | 3 | 2 | ― | 38 | 13 |
| Celkom | 64 | 12 | 5 | 3 | 3 | 2 |  | 72 | 17 |
| Borussia Mönchengladbach | 2019/20 | Bundesliga | 31 | 10 | 2 | 2 | — | 6**2** | 2 | 39 | 14 |
| 2020/21 | 29 | 8 | 3 | 1 | 8**1** | 2 | 40 | 11 |
| 2021/22 | 21 | 3 | 2 | 0 | — | 23 | 3 |
| 2022/23 | 30 | 13 | 2 | 3 | — | 32 | 14 |
| Celkom | 111 | 34 | 9 | 6 | — | 14 | 4 | 134 | 44 |
| Celkovo | 250 | 53 | 17 | 9 | 6 | 2 | 14 | 4 | 287 | 68 |

Poznámky
**1** Liga majstrov UEFA
**2** Európska liga UEFA
### Medzinárodné

*K 28. júnu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Francúzsko | 2020 | 3 | 0 |
| 2021 | 1 | 0 |
| 2022 | 5 | 0 |
| 2023 | 1 | 0 |
| Celkovo | 10 | 0 |

Úspechy
-------

**Francúzsko U19**

* EURO do 19 rokov: 2016

**Francúzsko**

* Majstrovstvá sveta vo futbale: vicemajster 2022

Referencie
----------

1. ↑   *Guingamp. Marcus Thuram, c’est fait !* [online]. Le Télégramme, 2017-07-05, [cit. 2023-06-28]. Dostupné online. (po francúzsky)
2. ↑   *Transferts : Marcus Thuram (Guingamp) s'engage avec Mönchengladbach (officiel)* [online]. L'Équipe, [cit. 2023-06-28]. Dostupné online. (po francúzsky)
3. ↑   *Mönchengladbach-Real Madrid | UEFA Champions League 2020/21* [online]. UEFA.com, [cit. 2023-06-28]. Dostupné online. (po anglicky)
4. ↑   Gladbach's Marcus Thuram handed six-match ban for spitting at opponent. *The Guardian*, 2020-12-21. Dostupné online [cit. 2023-06-28]. ISSN 0261-3077. (po anglicky)
5. ↑   *Finland beat France to ruin Marcus Thuram's debut* [online]. France 24, 2020-11-11, [cit. 2023-06-28]. Dostupné online. (po anglicky)

Externé odkazy
--------------

Marcus Thuram na transfermarkt.com

Zdroj
-----

*Tento článok je čiastočný alebo úplný preklad článku Marcus Thuram na anglickej Wikipédii.*

Autoritné údaje: * GND: 1274642108
* VIAF: 7636167082554158570004